CELEX: 32006L0076
Language: mt
Date: 2006-09-22 00:00:00
Title: Direttiva tal-Kummissjoni 2006/76/KE tat- 22 ta' Settembru 2006 li temenda d-Direttiva tal-Kunsill 91/414/KEE fir-rigward ta’ l-ispeċifikazzjoni tas-sustanza attiva chlorothalonil Test b’rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               232
            
         DIRETTIVA TAL-KUMMISSJONI 2006/76/KE
   tat-22 ta' Settembru 2006
   li temenda d-Direttiva tal-Kunsill 91/414/KEE fir-rigward ta’ l-ispeċifikazzjoni tas-sustanza attiva chlorothalonil
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti li jħarsu l-pjanti (1), u b’mod partikolari t-tieni inċiż tat-tieni subparagrafu ta’ l-Artikolu 6(1) tagħha,
   Billi:
   
               (1)
            
            
               Wara reviżjoni li fiha l-Olanda operat bħala Stat Membru Rapporteur, id-Direttiva tal-Kummissjoni 2005/53/KE (2) żiedet is-sustanza attiva chlorothaloni ma’ l-Anness tad-Direttiva 91/414/KEE. Id-Direttiva 2005/53/KE tipprovdi għal-livelli massimi għal ċerti impuritajiet. Wara l-prassi normali tal-Kummissjoni, dawn il-livelli ġew ibbażati fuq speċifikazzjonijiet mfassla mill-Organizzazzjoni ta’ l-Ikel u l-Agrikoltura (FAO) tan-Nazzjonijiet Uniti fir-rigward tal-purità u l-livelli ta’ impuritajiet li jinsabu f’sustanzi attivi, u b’mod partikolari fuq pubblikazzjoni ta’ Frar 2005. Dawn l-ispeċifikazzjonijiet jistipulaw livell massimu għall-hexachlorobenzene ta’ 0,01 g/kg ta’ sustanza attiva. Madankollu, il-FAO ħarġet sett ulterjuri ta’ speċifikazzjonijiet għall-chlorothalonil
                   (3), li sar disponibbli f’Diċembru 2005, wara l-adozzjoni tad-Direttiva 2005/53/KE. Dawn l-ispeċifikazzjonijiet iffinalizzaw u rrevokaw formalment l-ispeċifikazzjonijiet ta’ Frar 2005 li ttieħdu f’konsiderazzjoni meta din id-Direttiva ġiet adottata. L-ispeċifikazzjonijiet il-ġodda jistipulaw livell massimu għall-hexachlorobenzene ta’ 0,04 g/kg ta’ sustanza attiva.
            
         
               (2)
            
            
               Għalkemm il-Komunità hija intitolata li tistipula l-livell tagħha ta’ ħarsien pubbliku, ħarsien ta’ l-annimali u ta’ l-ambjent, ġie eżaminat jekk il-livelli ta’ prijorità stipulati mid-Direttiva 2005/53/KE jistgħux jiġu aġġustati biex jirriflettu l-ispeċifikazzjonijiet ġodda tal-FAO.
            
         
               (3)
            
            
               Wara li wettqet valutazzjoni tossikoloġika u ekotossikoloġika ad hoc, l-Olanda wasslet għall-konklużjoni li tali modifikazzjoni ma toħloqx riskji oħra ma’ dawk li diġà tqiesu meta l-chlotothalonil żdied ma’ l-Anness I għad-Direttiva 91/414/KEE. Din il-konklużjoni ġiet ikkomunikata lill-Istati Membri l-oħra, li qablu. Fid-dawl ta’ din il-konklużjoni, u taċ-ċirkostanzi speċjali ta’ dan il-każ, il-Kummissjoni tikkonsidra li huwa ġġustifikat li l-ispeċifikazzjoni għall-chlorothalonil tiġi mmodifikata.
            
         
               (4)
            
            
               Ladarba d-Direttiva 2005/53/KE teħtieġ li mill-1 ta’ Settembru 2006 l-Istati Membri japplikaw l-Artikolu 2 tagħha, l-ispeċifikazzjoni emendata għall-chlorothalonil għandha tapplika wkoll minn din id-data, mingħajr ħsara għall-iskadenzi l-oħra stipulati mill-Artikolu 3 tad-Direttiva 2005/53/KE. Ġħaldaqstant, din id-Direttiva għandha tidħol fis-seħħ kemm jista’ jkun malajr.
            
         
               (5)
            
            
               Huwa għalhekk xieraq li tkun emendata d-Direttiva 91/414/KE.
            
         
               (6)
            
            
               Il-miżuri stipulati f’din id-Direttiva huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw, sa mhux iktar tard mill-31 ta’ Awissu ta’ l-2006, il-liġijiet, ir-regolamenti, u d-dispożizzjonijiet amministrattivi meħtieġa biex jiġu f’konformità ma’ din id-Direttiva. Huma għandhom jikkomunikaw minnufih lill-Kummissjoni it-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Huma għandhom japplikaw tali dispożizzjonijiet mill-1 ta’ Settembru 2006.
   Meta l-Istati Membri jadottaw dawn id-dispożizzjonijiet, dawn għandhom ikun fihom referenza għal din id-Direttiva jew ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir tali referenza.
   Artikolu 3
   Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmula fi Brussell, 22 ta' Settembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1. Id-Direttiva kif emendata l-aħħar emendata bid-Direttiva 2006/75/EC (ĠU L 248, 12.9.2006, p. 3).
   
      (2)  ĠU L 241, 17.9.2005, p. 51.
   
      (3)  Speċifikazzjonijiet u evalwazzjonijiet għall-Pestiċidi Agrikoli tal-FAO — Chlorothalonil (Tetrachloroisophtalonitrile) (Diċembru 2005).
   
      ANNESS
      Fl-Anness I għad-Direttiva 91/414/KEE, ir-ringiela 102 hija mibdula b’dan li ġej:
      
         
                     Nru
                  
                  
                     Isem Komuni, Numri ta’ identifikazzjoni
                  
                  
                     Isem IUPAC
                  
                  
                     Purità (1)
                     
                  
                  
                     Id-dħul fis-seħħ
                  
                  
                     Skadenza ta’ l-inklużjoni
                  
                  
                     Dispożizzjonijiet speċifiċi
                  
               
                     “102
                  
                  
                     Chlorothalonil
                     Nru CAS 1897-45-6
                     Nru CIPAC 288
                  
                  
                     Tetrachloroisophthalonitrile
                  
                  
                     985 g/kg
                     
                                 —
                              
                              
                                 
                                    Hexachlorobenzene: Mhux iktar minn 0.04g/kg
                              
                           
                                 —
                              
                              
                                 
                                    Decachlorobiphenyl: Mhux iktar minn 0.03g/kg
                              
                           
                  
                     1 ta’ Marzu 2006
                  
                  
                     it-28 ta’ Frar 2016
                  
                  
                     PARTI A
                     L-użi bħala funġiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi ta’ l-Anness VI, il-konklużjonijiet tar-rapport ta’ reviżjoni dwar il-chlorothalonil, u b’mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa ta’ l-Annimal nhar il-15 ta’ Frar 2005 iridu jitqiesu.
                     F’din il-valutazzjoni ġenerali l-Istati Membri jridu jagħtu attenzjoni partikolari għall-ħarsien ta’:
                     
                                 —
                              
                              
                                 l-organiżmi akkwatiċi.
                              
                           
                                 —
                              
                              
                                 l-ilma ta’ taħt l-art, b’mod partikolari fir-rigward tas-sustanza attiva u l-metaboliti tagħha R417888 u R611965 (SDS46851), meta s-sustanza attiva tiġi applikata f’reġjuni b’kundizzjonjiet vulnerabbli tal-ħamrija u/jew il-klima.
                              
                           Il-kondizzjonijiet għall-użu għandhom jinkludu miżuri ta’ mitigazzjoni tar-riskju, fejn xieraq.”
                  
               
      
         (1)  Aktar dettalji dwar identità u speċifikazzjoni tas-sustanza attiva huma pprovduti fir-rapport tar-reviżjoni.